Uppskeruhátíð Ratleiks Hafnarfjarðar var haldin sl. fimmtudag í Tónlistarskólanum og var vel mætt . Í Ratleiknum nýta þátttakendur sumarið til að leita að 27 merkjum sem staðsett eru víða um uppland Hafnarfjarðar og jafnvel inni í miðjum bænum . Metþátttaka var í leiknum í ár og nærri því 30% fjölgun þátttakenda frá því í fyrra sem einnig var metár . 192 skiluðu inn lausnum , 90 höfðu fundið öll 27 merkin , 50 höfðu fundið a.m.k. 18 merki og 52 höfðu fundið a.m.k. 9 merki . Alls voru 14 þeirra sem komu á uppskeruhátíðina dregnir út og fengu þeir vinninga sem fyrirtæki og stofnanir í Hafnarfirði hafa gefið af rausnarskap . Hluti af þeim fengu útdráttarvinninga . Þetta var í 19. sinn sem leikurinn var haldinn en undanfarin 9 ár hefur Hönnunarhúsið séð um útgáfu leiksins í samstarfi við Hafnarfjarðarbæ .